SOS Racisme siger, at nogle børn vil dø i ventetiden på familiesammenføring. Andre siger, at flere børn vil få traumer. Red Barnet siger, at børns liv og overlevelse sættes på spil, fordi de skal vente tre år i en krigszone eller en flygtningelejr. Deler du den opfattelse, at børn risikerer at dø som følge af loven?

»Det er flygtningenes ansvar, om de vælger at tage til Danmark, hvor disse regler gælder. Det er deres valg. Det er ikke sådan, at man står nede i en lejr og så siger: Nu skal jeg flygte. Enten til Danmark eller slet ikke. Der er andre lande, man også kan vælge. Så det er et aktivt valg fra disse flygtninges side at flygte til Danmark, hvor man ved, at de regler gælder. Det synes jeg må være perspektivet på det«, siger Dan Jørgensen, Socialdemokraternes integrations- og udlændingeordfører.

Du svarer ikke rigtig på spørgsmålet. Du siger, det er flygtningenes eget ansvar. Men jeg vil godt bede dig om at svare på spørgsmålet om, hvorvidt du deler den opfattelse, at børn risikerer at dø?